Super Smash Bros. Melee

Super Smash Bros. Melee (, lyhennettynä usein SSBM tai Melee) on HAL Laboratoryn kehittämä ja Nintendon julkaisema taistelupeli. Peli julkaistiin vuonna Nintendo GameCube -konsolille Japanissa ja Yhdysvalloissa. Euroopassa peli tuli myyntiin toukokuun lopulla 2002. Peli on jatkoa Nintendo 64:n pelille Super Smash Bros. (1999). Kuten edeltäjässään, Super Smash Bros. Meleen ideana on antaa Nintendon ja HALin kuuluisien hahmojen taistella keskenään. Taisteluareenoina on useita kuuluisia paikkoja Nintendo-peleistä. Peli nojaa paljon moninpeliin, ja on tarkoitettu taistelupeliksi jota kuka tahansa voi pelata: pelin ohjaustapa on varsin yksinkertainen. Aloittelijoiden lisäksi peli on korjannut suosiota myös harrastajapelaajien keskuudessa; vielä 15 vuotta pelin julkaisun jälkeen sitä pelataan edelleen lukuisissa turnauksissa ympäri maailman. Peli on myös GameCuben myydyimpiä pelejä; sitä on myyty yli kuusi miljoonaa kappaletta. Pelille on tehty myös jatko-osa, Super Smash Bros. Brawl, joka julkaistiin Wiille 2008. Peli on julkaistu Player's Choice -painoksena. == Pelitilat == Toisin kuin edeltäjässään, jossa oli vain muutama erilainen pelitila, on pelissä useita erilaisia pelitiloja niin yksin- kuin moninpeliä varten. Yksinpelitiloja ovat * Classic mode, joka vastaa Super Smash Bros:in yksinpelitilaa: Tarkoituksena on taistella tiettyjä vihollisia vastaan järjestyksessä, ja lopussa taistellaan Master Handia vastaan. * Adventure mode, jossa tarkoituksena on taistella tilanteesta riippuen joko vihollisia vastaan tai selvittää tietyn kentän muut tehtävät, esimerkiksi ensimmäinen kenttä vastaa tyyliltään Super Mario Bros. -peliä. Lopussa taistellaan Bowseria vastaan. * All-Star mode, jossa pitää voittaa kaikki pelin hahmot, ilman parannusta taisteluiden välissä (joskin käytettävissä on kolme sydänsäiliötä, joita voi käyttää koska haluaa). Tämä tila ei ole pelattavissa ennen kuin kaikki salaiset hahmot on avattu. * Events, eli tietynlaiset skenaariot, esimerkiksi ”päihitä 128 pikkumariota”. Näiden voittamisesta saa myös uusia hahmoja, uusia palkintoja ja uusia kenttiä. * Multi-Man Melee, jossa tarkoituksena on tuhota mahdollisimman paljon virtuaalimiehiä mahdollisimman nopeasti. Alamoodeina ovat tietyn virtuaalimiesmäärän voittaminen ja tiettyyn aikarajaan pohjaava kestävyystaistelu. * Home-Run Contest, jossa yritetään lyödä hiekkasäkki mahdollisimman kauas. * Target Test, jossa rikotaan maalitauluja. * Training, jossa voit kehittää taitojasi. Moninpelitiloja ovat * Normaali taistelu, jossa tarkoituksena on voittaa vastustaja. * Turnaus (Tournament), jossa tarkoituksena on voittaa useita vastustajia. * Erikoistaistelut (Special Battle), joita ei lasketa statistiikkoihin. Näitä ovat muun muassa jättitaistelu, jossa pelaajat ovat alusta alkaen isokokoisia. Moninpelitiloja voidaan pelata niin normaalissa kaikki-kaikkia-vastaan-tilassa kuin myös tiimitaistelutilassa (Team Battle), jossa neljä taistelijaa voidaan jakaa kahteen tai kolmeen joukkueeseen. Moninpelien alatyyppeinä ovat myös * aikataistelut (Time), jossa tarkoituksena on voittaa toinen mahdollisimman monta kertaa aikarajan sisällä, * tyylitaistelut (Bonus), jossa lasketaan tietyistä asioista saatavat tyylibonukset. * kolikkotaistelut (Coin), jossa vihollista lyömällä saa kolikoita ja kuka kerää niitä eniten voittaa, ja * varantotaistelut (Stock), jossa ei ole aikarajaa, vaan tarkoituksena on kuluttaa vastustajan lisäelämävaranto tyhjiin. Oman alapelinsä muodostaa myös palkintojen (Trophies) kerääminen. Jokaisesta hahmosta on kolme palkintoa, jotka saa voittamalla Classic, Adventure ja All-Star Moden kyseisellä hahmolla. Lisäksi palkintoja voi löytää Adventure-tilassa, ja niitä voi saada myös käyttämällä pelissä saatavia kolikoita arpajaisissa. Palkintoja on 293, ja aiheina on erilaisia hahmoja, esineitä ja paikkoja hyvin monesta eri Nintendon ja HALin pelistä. == Hahmot == Pelissä voi taistella seuraavilla hahmoilla: * Bowser Mario-sarjasta * Captain Falcon F-Zero -sarjasta * Donkey Kong Donkey Kong -sarjasta * Fox McCloud Star Fox -sarjasta * Popo ja Nana Ice Climber -pelistä * Kirby Kirby-sarjasta * Link The Legend of Zelda -sarjasta * Mario Mario-sarjasta * Ness pelistä EarthBound (Japanissa Mother 2) * Pikachu Pokémon-sarjasta * Prinsessa Peach Mario-sarjasta * Samus Aran Metroid- sarjasta * Yoshi Mario- ja Yoshi-sarjoista * Prinsessa Zelda/Sheik Legend of Zelda-sarjasta Lisäksi pelissä on useita piilotettuja hahmoja. Jotta näillä voisi pelata, tiettyjen ehtojen pitää täyttyä, ja heitä vastaan pitää taistella. * Dr. Mario Dr. Mario -sarjasta * Falco Lombardi Star Fox-sarjasta * Ganondorf The Legend of Zelda -sarjasta * Jigglypuff Pokémon-sarjasta * Luigi Mario-sarjasta * Marth Fire Emblem -sarjasta * Mewtwo Pokémon-sarjasta * Mr. Game & Watch Game & Watch -elektroniikkapeleistä * Pichu Pokémon-sarjasta * Roy Fire Emblem-sarjasta * Young Link Legend of Zelda-sarjasta == Vastaanotto == Peli sai IGN:n arvostelussa arvosanaksi 9.6/10. == Palkinnot == * Super Smash Bros. Melee sijoittui kuudenneksi GameFAQ’sin ”Best. Game. Ever.” -äänestyksessä. * Nintendo Powerin toimitus nimesi pelin kuudenneksitoista parhaaksi peliksi, joka on ilmestynyt Nintendon konsolilla. Lehden lukijoiden äänestämänä peli oli sijalla neljä. * Filter nimesi pelin toiseksi parhaaksi taistelupeliksi ja kaikkien aikojen parhaaksi party- peliksi. * X-Play antoi pelille viidenneksi parhaan GameCube-pelin tittelin. ==Lähteet== == Aiheesta muualla == * * Luokka:Vuoden 2001 videopelit Luokka:Tappelupelit Luokka:Nintendo GameCube -pelit Luokka:Nintendon julkaisemat videopelit Luokka:HAL Laboratoryn kehittämät videopelit Luokka:Elektronisen urheilun pelit